F. Dei gratia rex Hispanorum, dilecto concilio Civitatis Roderici, salutem et plurimam dilectionem. Noscat dilectio vestra, quod ecclesiam Sanctæ Agathæ dedi et concedo monasterio de Cluniaco et isti monacho ejusdem monasterii, nomine Ato, ut de monasterio et pro monasterio Cluniacensi eam obtineat et illi monasterio et non alii de illa obediat et obedientiam faciat; volo et mando ut inde annuatim pro censu tribuat octo morabatinos monasterio Cluniacensi; et totum terminum suum, cum aldea Sancti Felicis, cum toto suo termino, prædicta ecclesia Sanctæ Agathæ habeat in pace et sine omni adversatione. Valete.